title: El Consell General d'Occitània demana l'alliberament dels presos polítics catalans
context: El Consell General d'Occitània ha demanat en una resolució l'alliberament dels presos polítics catalans. El text s'ha aprovat per una àmplia majoria, amb 94 favorables i 46 contraris. És el segon pronunciament polític a favor de la llibertat dels presos polítics que arriba des de l'estat francès en pocs dies, després que 41 senadors signessin un manifest de suport als presoners. La resolució remarca el respecte pels drets fonamentals i recorda que la convocatòria d'un referèndum fou despenalitzat el 2005 pel congrés espanyol. També desacredita les acusacions de rebel·lió i malversació. Assegura que l'independentisme ha estat un moviment no-violent i diu que sembla inversemblant que es pugui provar la malversació perquè els comptes de la Generalitat es controlaven des de Madrid.
question: Què sol·licita en la resolució el Consell General d'Occitània?
answers.text: l'alliberament dels presos polítics catalans